Egyet-mást a vasról. 
47 
lókra; de nem is termelhető. Nem használható, mert túlságosan 
lágy, törékeny és a légkör befolyása alatt gyorsan rozsdásodik. 
Nem termelhető, mert a kohósitás nagyfokú izzásban megy 
végbe, és ha izzó vas izzó szénnel érintkezik, a hőfok és az 
érintkezés tartamához képest, a vas majd több majd kevesebb 
szenet vesz fel, azzal vegyülve, vagy, a mint újabban megál- 
lapították, ötvénnyé alakulva. 
A szénnek mennyiségétől függ a vasnak magatartása a 
különféle igénybe vételek alkalmával és a kohásznak feladata 
a vasba annyi szenet juttatni vagy visszatartani, mint a mennyi 
a megkivánt tulajdonság létesítésére szükséges. 
A legtöbb szén, melyet a vas a kohósitás műfolyamata 
alatt felvenni szokott, 40 — 45 kgr. 1000 kgr. vasban, azaz 
4 — 4'5\. Ezt a vasat nyersvasnak nevezzük, mert köz- 
vetetlenül a vaskövekből, nagy olvasztó kemenczékben készül- 
vén, a vaskövek meddő kőanyagából még több kevesebb idegen 
alkotó részeket szokott felvenni; tehát a szó teljes értelmében 
még nyers és mint nyersanyagot is használják a többi vas- 
fajták gyártására. Tulajdonságaira nézve merev, törékeny; nem 
lehet sem nyújtani, sem hajlítani, sem összeforrasztani, sem 
kovácsolni; de mivel aránylag könnyen olvad (1100 foknál), 
mintákba lehet önteni. (Korlátok, oszlopok, edények, gépalkotó 
részek öntéssel készülnek.) Ily esetben a nyersvasat öntővasnak 
nevezzük: és a készült tárgyakat öntött-vas tárgyaknak. (Itt 
előadó a nyersvas termelését rajzok segélyével magyarázza.) 
Legkisebb széntartalma a vasnak V 2 kgr. 1000 kgr. vas- 
ban, azaz 0‘05‘Vo- Ez a fajta vas hidegen nagyon jól hajlítható, 
melegen jól nyújtható, némileg még hidegen is; nagyon ne- 
hezen olvad, tehát nem alkalmas öntött tárgyak készítésére, 
de jól összeforraszható és kitünően kovácsolható. Ezt a 
vasat kovácsvasnak nevezzük mindaddig, a mig karbon- 
tartalma a 0’4'Yy-ot, azaz 4 kgrt 1000 kgr. vasban, meg nem 
haladja. 
ügy készül, hogy a nyersvasat újból megolvasztják, még 
pedig oly módon, hogy sok levegő — azaz a levegő oxygénje 
— férhessen az izzó tömeghez, közvetítvén a szén elégését 
bizonyos fokig. A közben a nyersvasnak többi idegen alkotó 
részei részint szintén elégnek, részint elsalakulnak. E műfolya- 
